b"\n_START_ARTICLE_\nPawel Rouba\n_START_SECTION_\nBiografia\n_START_PARAGRAPH_\nFormat a Pol\xc3\xb2nia, treballa com a primer actor de la companyia d'Henrik Tomaszewski i dur a terme una llarga traject\xc3\xb2ria professional com a pedagog. L\xe2\x80\x99any 1973 arriba a Barcelona i s\xe2\x80\x99incorpora a l'Institut del Teatre com a professor de mim i pantomima, aportant una nova visi\xc3\xb3 del treball de l'actor en incidir en la import\xc3\xa0ncia de la formaci\xc3\xb3 f\xc3\xadsica. Com a director de l'Escola de Mim i Pantomima de l\xe2\x80\x99Institut del Teatre el seu m\xc3\xa8tode revoluciona el programa d'ensenyament en _NEWLINE_incloure classes d'esgrima, acrob\xc3\xa0cia o dansa._NEWLINE_El 1998 Rouba va fer el discurs inaugural de la primera edici\xc3\xb3 del Festival COS de Reus, com a inspirador de les l\xc3\xadnies mestres d\xe2\x80\x99aquest festival que ha esdevingut referent internacional en l\xe2\x80\x99\xc3\xa0mbit del mim i el teatre gestual.\n_START_SECTION_\nExposici\xc3\xb3\n_START_PARAGRAPH_\nEl 2010 el MAE li va dedicar una exposici\xc3\xb3 comissariada pel professor Jordi Vil\xc3\xa0 Zapata i produ\xc3\xafda pel Centre de la Imatge Mas Iglesias de Reus, el Centre d\xe2\x80\x99Arts Esc\xc3\xa8niques de Reus i el Festival COS, amb la col\xc2\xb7laboraci\xc3\xb3 del Ministerio de Cultura i Reale Fundaci\xc3\xb3n. Es va poder visitar al Centre de la Imatge Mas Iglesias de Reus del 21 d'octubre al 29 de novembre de 2009, amb motiu del Festival Internacional de Mim i Teatre Gestual."